Nafarroako Parlamentuko Mahaiak, 2017ko azaroaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Guzmán Miguel Garmendia Pérez jaunak aurkeztutako galdera, publizitate instituzionalaren kontratazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2017ko azaroaren 27an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako Guzmán Garmendia Pérez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Osoko Bilkuran ahoz erantzun dakion:

Iragan azaroaren 17an, Kontuen Ganberak Nafarroaren 2016ko kontu orokorrei buruzko txostena erregistratu zuen Nafarroako Parlamentuan. Txosteneko 80. orrialdean honako hau adierazten da, publizitate-gastua aztertu ondoren:

“Gure gomendioa da egungo araudia gaurkotzea, publizitate instituzionala kontratatzeko jarraibideak ezartzeko, horretan espresuki jasota hedabide digitalak”.

Nafarroako Gobernuaren ustez, publizitate instituzionala kontratatzeko jarraibideetan Nafarroako hedabide guztiak eta baldintza beretan jaso behar al dira?

Iruñean, 2017ko azaroaren 20an

Foru parlamentaria: Guzmán Garmendia Pérez